AN DOSIER : ER  BROIOU KELTIEG ALL    Studierez e Kerdiz : Mari Davies  Iwerzon, eur vro a-feson ? : Rozenn an Dreo  Gull-Rock ? Ken ker ha Monaco : Remi Derrien  En em entent gand an douristed : Martin ODoinn  Iwerzoniz hag ar boeson : Fañch Broudic    LENNEGEZ :    Warschauerbrücke : Antony Heulin  Ar hevrin diskuliet : Loeiz Grall  Istor an den ampechet : Mark Twain    KELAOUI :    Ar pennad-kaoz : Gege Gwenn  Kenavo dam labour : Fañch  Broudic  Per Pondaven : Mikael Madeg  Ar gazeg-koad vraz : Jeffrey Shaw  E Breiz e-pad ar brezel : My Skaouidig  Tasmantou, sperejou ha kredennou all : Maïwenn Morvan  Emgann e Menez Are : Fañch Colcanap  Er Grenn-Amzer, er Flandrez : Loeiz Grall  Eun dornad mangaiou : E. Gwenno  Danvez fresk evid ar skolidi : F. Colcanap  Hag-eñ vefe Gaston eur zant ? : L. Grall  Peder bladenn nevez : Bernez Quillien  Manu Kerjean, mestr-kaner fisel : Gilles Goyat  Laboused Bro-Dreger : F. Colcanap  Toud dre gomz ha mann dre skrid : Jean-Louis Monot  An Intron hag an Aotrou… : Hugues Toussaint    AR PENNAD-DIGORI :    Hiniennou a glever gwech ha gwech all o tisklêria e vefem-ni, ar Vretoned, nesoh deuz ar broiou keltieg all evid na vefem deuz ar peurrest deuz ar Frañs. Daoust hag-eñ neo ket huñvreal eun tammig bian ? Tost om anezo dre an orin, dre an istor a-wechall, dre ar yez (ha choaz ne gomprenom ket gwelloh ar hembraeg evid na  gompren ar hallegerien an italianeg), dre ar muzik marteze (ha choaz…).    Pa oa bet aozet ar Hendalh Keltieg e Karaez e-kerz an hañv 2006, eh anzave Yann Gwillamot eo disheñvel-mad ar sevenadur euz an eil bro geltieg deben.  Ne vir ket kement-mañ e vefe darempredou kaloneg etrezom. Beb bloaz e vez pedet ar Gelted tramor da zond da oueliou an Oriant, a zo etrekeltieg just a-walh. Hag e teu ar pipe-bands, ar ganerien, an dañserien, ar vuzisianed, an arzourien… : meur a gant anezo bewech. Pez a  zo dispar evid en em anaoud, hag evid… riboulad. Kêriou ha parreziou ahann a zo kalzig hag a zo gevellet gand re all en Iwerzon. Nebeutoh a zo gand Bro-Gembre ha Kerne-Veur, ha nebeutoh choaz gand Bro-Skos. Pez a dalvezfe neo ket ken anad-se an daremprejou etrezom ?    Bretoned a blij dezo koulskoude mond da Iwerzon pe da Vro-Gembre da dremen o vakañsou. Êzet e vez mond euz Rosko da g/Cork gand ar ferry, gwir eo, e-pad an hañv. Ken êzet all eo mond da b/Plymouth, hag e-pad ar bloaz : med goude  ze e vez choaz eun tamm mad a hent dober beteg Aberystwyth. Kirri-nij a vez ivez e-pad an hañv war-zu Iwerzon, low-cost zoken, marhamad sañset. Evid an douristed e vefe bet digoret neuze toud al linennou-ze ? Daoust hag-eñ e vez greet kement-se a goñverz, a-benn ar fin, etre Breiz hag ar broiou keltieg all ?    Eur bloaz hanter zo, on-eus bet tro dembann eun dosier kenta dija (gwelit niverenn 257 Brud Nevez) diwar-benn ar broiou keltieg all : eur bed nanavezom keta skrivem neuze. Ha ma  vefe gwir bepred ne h ouzom ket kalz tra, a-benn ar fin, diwar-benn or hendirvi tra-mor ? Setu perag on-eus kavet mad dastum eun toullad pennadou all, hag ar wech-mañ eo diwar-benn ar vuhez pemdezieg eno. Gwelit ta pehini eo tro-spered ar studierien a-hirio e Bro-Gembre. Ha deoh da houd : neo ket marhadmad-kaer prena ti e Kerne-Veur. 